- महिला हेल्पलाइन से आठ पुलिसकर्मी हटाए गए - Amar Ujala Hindi News Live
{"_id":"63900","slug":"Varanasi-63900-140","type":"story","status":"publish","title_hn":"\u092e\u0939\u093f\u0932\u093e \u0939\u0947\u0932\u094d\u092a\u0932\u093e\u0907\u0928 \u0938\u0947 \u0906\u0920 \u092a\u0941\u0932\u093f\u0938\u0915\u0930\u094d\u092e\u0940 \u0939\u091f\u093e\u090f \u0917\u090f","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
महिला हेल्पलाइन से आठ पुलिसकर्मी हटाए गए
Varanasi Updated Sat, 26 May 2012 12:00 PM IST
वाराणसी। प्रशिक्षु आईपीएस नेहा पांडेय ने महिला हेल्पलाइन की जांच के दौरान कई गड़बडि़यां पकड़ीं। इसकी मौखिक रिपोर्ट मिलने पर एसएसपी बीडी पालसन ने हेल्पलाइन में तैनात दारोगा समेत आठ पुलिसकर्मियों को तत्काल प्रभाव से हटाने का आदेश दे दिया। जांच से पता चला कि हेल्पलाइन में कुछ लोग सुविधा शुल्क वसूलते थे। साथ ही दोपहर दो बजेे ही दफ्तर से गायब हो जाते थे। एसएसपी ने हेल्पलाइन का नाम बदलकर महिला परामर्श केंद्र रखने के साथ रूठे पति-पत्नी को एक करने के लिए नया नियम बना दिया है। नए नियम के तहत अब इसके लिए एक जूरी बनाई जाएगी। इसमें वरिष्ठ अधिवक्ता, पत्रकार और समाजसेवियों को शामिल किया जाएगा।
एसएसपी को शिकायत मिली थी कि महिला हेल्पलाइन में पीडि़तों की मदद की जगह उनका उत्पीड़न किया जा रहा है। इस पर उन्होंने प्रशिक्षु आईपीएस नेहा पांडेय को इसकी जांच का जिम्मा सौंपा। जांच में पता चला कि कार्यालय के कर्मचारी दो बजने के बाद घर चले जाते हैं। साथ ही वे सुविधा शुल्क भी मांगते हैं। रिपोर्ट मिलने पर एसएसपी ने हेल्पलाइन में तैनात दारोगा समेत आठ लोगों को पुलिस लाइन भेजने का आदेश दिया। साथ ही हेल्पलाइन का नाम बदलकर महिला परामर्श केंद्र रख दिया। परामर्श केंद्र में कर्मचारियों की नियुक्ति का जिम्मा आईपीएस नेहा पांडेय को सौंपा गया है। एसएसपी ने बताया कि रूठे पति-पत्नी को मिलाने के लिए एक जूरी बनायी जाएगी। जूरी में वरिष्ठ अधिवक्ता, पत्रकार और समाजसेवी शामिल किए जाएंगे। वे खुद पुलिस लाइन के मनोरंजन कक्ष में बैठक कर हेल्पलाइन की शिकायतों को सुनेंगे। पुुलिस का लक्ष्य होगा कि कोई भी परिवार टूटने न पाए।